বাঙালি জাতির চরিত্রে বহু বিভাজন। অনৈক্য আর মতভেদ বাঙালি চরিত্রের রীতি। সে মতভেদ আর বিভাজনময়তার সুযোগে বাংলা শাসিত হয়েছে পরদেশিদের দ্বারা, হাজার বছরের বেশি সময় ধরে। বাঙালির জাতীয় চরিত্রের চিরন্তন এ রীতির প্রথম ব্যতিক্রম ঘটেছিল একাত্তরের মুক্তিযুদ্ধে– বাঙালির ইতিহাস-উল্টানো একতার মধ্য দিয়ে। আর এ ব্যতিক্রম ঘটানোর অসাধ্য কাজটি সংঘটন করার সিংহভাগ কৃতিত্ব যে মহান বাঙালি সন্তানের প্রাপ্য তিনি আর কেউ নন, তিনি আমাদের ইতিহাসের রাখাল রাজা– শেখ মুজিবুর রহমান।